b'\n_START_ARTICLE_\nMinimoto\n_START_PARAGRAPH_\nMinimoto on eritt\xc3\xa4in pienikokoinen kaksitahtinen moottoripy\xc3\xb6r\xc3\xa4 tai mopo, jonka moottorin kuutiotilavuus on alle 50\xc2\xa0cm\xc2\xb3 (yleisin 39\xc2\xa0cm\xc2\xb3). Minimotoissa kytkimen\xc3\xa4 toimii keskipakoiskytkin ja niiss\xc3\xa4 ei ole vaihteita eik\xc3\xa4 vaihteistoa. Yksi kiinte\xc3\xa4 v\xc3\xa4litys huolehtii voimansiirrosta. Minimotoissa ei ole jousitusta. Minimoto on suunniteltu yksinomaan kilpailuun. Tieliikenteeseen minimotoja ei voi rekister\xc3\xb6id\xc3\xa4, eik\xc3\xa4 se t\xc3\xa4yt\xc3\xa4 esimerkiksi Suomessa mopon vaatimuksia. Minimotojen huippunopeus on py\xc3\xb6r\xc3\xa4n kokoon n\xc3\xa4hden melko suuri, vakiona py\xc3\xb6r\xc3\xa4st\xc3\xa4 ja viritysasteesta riippuen 40\xe2\x80\x93120\xc2\xa0km/h. Minimoton massa on muutamien kymmenien kilogrammojen paikkeilla. Suomessa minimotoilla kilpaillaan aktiivisesti._NEWLINE_Minimoto on toiselta nimelt\xc3\xa4\xc3\xa4n pocketbike eli \xe2\x80\x9dtaskupy\xc3\xb6r\xc3\xa4\xe2\x80\x9d. Minibike-nimell\xc3\xa4 viitataan muutamaa tuumaa korkeampiin malleihin. Muun muassa kuuluisa moottoripy\xc3\xb6r\xc3\xa4ilij\xc3\xa4 Valentino Rossi on edennyt minimotoista suurempiin moottoripy\xc3\xb6r\xc3\xa4ilyluokkiin.'